खाली कराया गया, ईमेल के जरिए धमकी मिली, बम स्क्वॉड पहुंचा
Delhi School Bomb Threat  दिल्ली पुलिस ने बताया कि डिफेंस कॉलोनी के पास सादिक नगर स्थित इंडियन पब्लिक स्कूल को ईमेल के जरिए बम से उड़ाने की धमकी मिली थी।
दिल्ली में बुधवार को बम होने की खबर मिलने के बाद स्कूल को खाली करा दिया गया। मौके पर बम स्क्वॉड मौजूद है। दिल्ली पुलिस ने बताया कि डिफेंस कॉलोनी के पास सादिक नगर स्थित द इंडियन स्कूल को सुबह 10.50 बजे ईमेल के जरिए बम से उड़ाने की धमकी मिली थी। एहतियात के तौर पर स्कूल को खाली करा दिया गया है।
DCP साउथ चंदन चौधरी ने बताया कि दो राउंड का सर्च ऑपरेशन चलाया जा चुका है। तीसरे राउंड का सर्ज जारी है। SWAT टीम मौके पर मौजूद है। हम यह जानने की कोशिश कर रहे हैं कि यह मेल कहां से आया है। यह फर्जी कॉल हो सकती है। इससे पहले नवंबर में भी धमकी भरा ईमेल मिला था, जो जर्मनी बेस्ड सर्व से था।
बता दें कि इससे पहले नवंबर में दिल्ली पुलिस ने कहा था कि डिफेंस कॉलोनी थाने के इलाके में आने वाले इंडियन स्कूल, सादिक नगर, बीआरटी रोड की ऑफिशियल ईमेल आईडी पर स्कूल में बम होने का एक ईमेल मिला था।
स्कूल प्रबंधन ने तुरंत इसकी सूचना स्थानीय पुलिस को दी थी, जिसके बाद बाद दिल्ली पुलिस के जवान, बम निरोधक दस्ते और डॉग स्क्वायड मौके पर पहुंचे थे। स्कूल को खाली कराकर पूरी तलाशी ली गई लेकिन कोई बम नहीं मिला।
ये खबरें भी पढ़िए...
पटना एयरपोर्ट को बम से उड़ाने की धमकी:बम स्क्वॉड की टीम चला रही सर्च ऑपरेशन
पटना एयरपोर्ट को बम से उड़ाने की धमकी दी गई है। बुधवार की सुबह 11 बजे के करीब एयरपोर्ट डायरेक्टर अंचल प्रकाश के मोबाइल पर ये धमकी मिली है। उनके मोबाइल पर एक अंजान नंबर से कॉल आया था। कॉलर ने एयरपोर्ट को बम से उड़ाने की धमकी दी थी। युवक से कुछ सेकंड ही फोन पर बात हुई। इसके बाद फोन कट गया। इसके बाद उन्होंने पुलिस को सूचना दी। इस कॉल के बाद एयरपोर्ट अथॉरिटी के बीच हड़कंप मच गया।​ यहां पढ़ें पूरी खबर...​​​​​​
बम ब्लास्ट में बीएमपी जवान का हाथ उड़ा: बम को डिफ्यूज करने के दौरान हादसा
कोतवाली थाना में तैनात एक जवान का बम डिफ्यूज करने के दौरान हाथ उड़ गया। इस हादसे में दो जवान बुरी तरह से जख्मी हो गए हैं। दरअसल, किरानी घाट स्थित फल्गु नदी के पास बम बरामद किया था। उसी बम को डिफ्यूज करने के दौरान यह हादसा हुआ। पूरी खबर पढ़ें...​​​​​​​